එබැවින් ඉදිරි කාලය තුළ අත්‍යාවශ්‍ය පාරිභෝගික භාණ්ඩ නිවාසවලටම ගෙන ගොස් අලෙවි කරන ලෙස තොග වෙළඳ සහ සුපිරි වෙළඳසැල්වලට මෙන්ම මහා පරිමාණ සහල් සැපයුම්කරුවන්ට රජය උපදෙස් දී තිබුණා.අත්‍යාවශ්‍ය පරිභෝගික ද්‍රව්‍ය නිවෙස්වලටම ගොස් අලෙවි කිරීමේ වැඩපිළිවෙල කාර්යක්ෂමව ඉටු කිරීම සඳහා හිටපු අමාත්‍ය බැසිල් රාජපක්ෂගේ ප්‍රධානත්වයෙන් කාර්යසාධක බලකායක් ස්ථාපනය කර ඇති අතර, අමාත්‍යාංශ ලේකම්වරුන්, දිසාපතිවරුන්, ප්‍රාදේශීය ලේකම්වරුන් සහ අදාළ වෙනත් නිලධාරීන් එම බලකායේ සෙසු සාමාජිකයන් බවද සඳහන්.ඒ අනුව ආහාර ද්‍රව්‍ය ඇතුලූ අත්‍යාවශ්‍ය පාරිභෝගික භාණ්ඩ, ඖෂධ, ගෑස් හා සෙසු සේවා බාධාවකින් තොරව අඛණ්ඩව ජනතාවට ලබාදීමේ සැළැස්ම අද සිට ක්‍රියාත්මක බවයි ජනාධිපති මාධ්‍ය අංශය පෙන්වා දුන්නේ.